Zabranjena bilo kakva 'materijalna pomoć' terorističkim organizacijama
Vrhovni sud SAD razmatrao je ustavnost zakona protiv kojeg su pacifističke organizacije koje podučavaju o mirnom rješavanju sukoba
Parnicu protiv saveznog zakona je poveo izvjesni Ralph Fertig, sveučilišni profesor i umirovljeni sudac koji je radio s Kurdskom radničkom partijom želeći joj pokazati kako svoje ciljeve može postići i na miran način, u skladu s međunarodnim pravom – piše Wall Street Journal. Vrhovni sud Sjedinjenih Država presudio je da je savezni zakon koji zabranjuje bilo kakvu materijalnu pomoć stranim terorističkim organizacijama u skladu s američkim Ustavom. Dnevnik piše da slučaj kojeg je razmatrao Vrhovni sud prethodi napadima od 11. rujna i prvotno se odnosio na komunikaciju i stručnu pomoć koju neke američke humanitarne i pacifističke grupe daju organizacijama poput Kurdske radničke partije i Tamilskih tigrova, koje Sjedinjene Države smatraju terorističkim organizacijama. Parnicu protiv saveznog zakona je poveo izvjesni Ralph Fertig, sveučilišni profesor i umirovljeni sudac koji je radio s Kurdskom radničkom partijom želeći joj pokazati kako svoje ciljeve može postići i na miran način, u skladu s međunarodnim pravom – piše Wall Street Journal. Dnevnik piše da je zakonska zabrana pružanja bilo kakve materijalne pomoći terorističkim organizacijama postala aktualnija nakon terorističkih napada u jesen 2001. Kazna za suradnju s takvim grupama dostiže 15 godina zatvora. Jučerašnju presudu Vrhovnog suda – piše dnevnik iz Bostona – kritizirao je bivši predsjednik Jimmy Carter, rekavši da ovaj zakon otežava rad pacifističkih organizacija koje, u svom poslu, moraju komunicirati i s onima koji se služe nasiljem. On pogotovo osuđuje nejasnu definiciju materijalne pomoći, koja se može – prema njemu – proširiti i na prava iz Prvog amandmana Ustava koji jamči slobodu govora. No, s druge strane, pravni stručnjak iz Washington Legal Foundation smatra da je presuda Vrhovnog suda dobra. 'Ne postoji pozitivna, humanitarna pomoć kada su u pitanju teroristi. Ako Hamasu ili Hezbolli pomažete pravnim savjetima, obukom za navodno mirno rješavanje sukoba ili humanitarnom pomoći, vi oslobađate njihove resurse za njihovu glavnu djelatnost, a to je ubijanje'- rekao je Richard Samp iz ovog pravnog think-tanka. Wendy Kaminer iz časopisa se međutim ne slaže s presudom i piše da je ona 'Ameriku vratila šezdeset godina unatrag', kada su se ljudi proganjali zbog njihovih ljevičarskih nazora ili zbog 'puke povezanosti s nekom organizacijom koja se činila bliskom Komunističkoj partiji'. Autorica smatra da je ironično što će se – od sada – možda proganjati ljudi koji se kroz kontakt s organizacijama koje Washington smatra terorističkima zalažu za mir i ljudska prava.